Սոցիալիստական շինարարության տարիներին Մոլդովիան դարձել է ինդուստրիալ-ագրարային հանրապետություն՝ զարգացած վերամշակող արդյունաբերությամբ և ինտենսիվ գյուղատնտեսությամբ (խաղող, պտուղ, հատապտուղ, եգիպտացորեն, արևածաղիկ, բանջարեղեն)։ 1980-ին արդյունաբերական արտադրանքը 1940-ի մակարդակը գերազանցել է 51, իսկ 1913-ի մակարդակը՝ 298 անգամ։ էլեկտրաէներգետիկայի հիմքում ջէկերն են։ Առավել խոշորն է Մոլդավիայի ՊՇԷԿ-ը։ Արդյունաբերության հիմնական ճյուղը սննդարդյունաբերությունն է։ Կարևոր նշանակություն ունեն մեքենաշինության, թեթև արդյունաբերության ճյուղերը։ Գյուղատնտեսության համախառն արտադրանքը 1980-ին 1940-ի համեմատությամբ ավելացել է 3,5 անգամ։ 1983-ի հունվարի 1-ին Մոլդովիայում եղել է 464 սովետական տնտեսություն, 367 կոլտնտեսություն, 332 միջտնտեսային ձեռնարկություն և կազմակերպություն։ Գյուղատնտեսական հանդակների տարածությունը 2,6 միլիոն հեկտար է։ Գյուղատնտեսության մասնագիտացման կարևոր ճյուղերն են այգեգործությունը և պղտաբուծությունը։ 1982-ին ՄԽՍՀ-ում կար 1229 հազար խոշոր եղջերավոր անասուն, 1882,1 հազար խոզ, 1167,3 հազար ոչխար և այծ, 17,8 միլիոն թռչուն։